
21 Μαρτίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 992 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση - συμπλήρωση της υπ' αριθμ. 
3026755/4815/2004 (ΦΕΚ 1969/Β/31.12.2004) 
κοινής υπουργικής απόφασης «Ορισμός αρμο¬ 
δίων Εθνικών αρχών, καθορισμός κυρώσεων και 
διοικητικών τελών για την εκτέλεση του αριθμ. 
304/2003 Κανονισμού του Ευρωπαϊκού Κοινο¬ 
βουλίου και του Συμβουλίου περί εισαγωγών και 
εξαγωγών επικινδύνων χημικών προϊόντων», σχε¬ 
τικά με τον ορισμό των αρμοδίων εθνικών αρχών 
και τον καθορισμό μέτρων ελέγχου για την εκτέ¬ 
λεση του κανονισμού (ΕΕ) αριθμ. 649/2012 του 
Ευρωπαϊκού Κοινοβουλίου και του Συμβουλίου. 

2 Καθιέρωση υπερωριακής εργασίας υπαλλήλων 
του Γενικού Λογιστηρίου του Κράτους. 

3 Καθιέρωση υπερωριακής εργασίας υπαλλήλων 
της Ειδικής Γραμματείας Σώματος Δίωξης Οικονο¬ 
μικού Εγκλήματος του Υπουργείου Οικονομικών. 

4 Καθιέρωση υπερωριακής εργασίας υπαλλήλων 
της Ειδικής Γραμματείας Διαχείρισης Ιδιωτικού 
Χρέους (Ε.Γ.Δ.Ι.Χ.). 


ΑΠΟΦΑΣΕΙΣ 

Αριθμ. 127/2017 (1) 

Τροποποίηση - συμπλήρωση της υπ' αριθμ. 
3026755/4815/2004 (ΦΕΚ 1969/Β/31.12.2004) κοι¬ 
νής υπουργικής απόφασης «Ορισμός αρμοδίων 
Εθνικών αρχών, καθορισμός κυρώσεων και διοικη¬ 
τικών τελών για την εκτέλεση του αριθμ. 304/2003 
Κανονισμού του Ευρωπαϊκού Κοινοβουλίου και 
του Συμβουλίου περί εισαγωγών και εξαγωγών 
επικινδύνων χημικών προϊόντων», σχετικά με τον 
ορισμό των αρμοδίων εθνικών αρχών και τον κα¬ 
θορισμό μέτρων ελέγχου για την εκτέλεση του κα¬ 
νονισμού (ΕΕ) αριθμ. 649/2012 του Ευρωπαϊκού 
Κοινοβουλίου και του Συμβουλίου. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

Ι.Τα υπ'αριθμ. οικ. 30/004/000/5145/11.12.2017 έγ¬ 


γραφο της Διεύθυνσης Ενεργειακών, Βιομηχανικών και 
Χημικών Προϊόντων του Γενικού Χημείου του Κράτους. 

2. Το εδάφιο δ της παρ. 8 του άρθρου 6 του ν. 4328/1929 
(ΦΕΚ 272/Α/1929) «Περί συστάσεως Γενικού Χημείου του 
Κράτους», όπως αντικαταστάθηκε από την παρ. 6 του 
άρθρου 11 του ν. 2343/1995 (ΦΕΚ 211/Α/1995). 

3. Το άρθ. 4του διατάγματος της 31 ης Οκτωβρίου 1929 
«Περί κανονισμού της λειτουργίας και των εργασιών του 
Συμβουλίου της Χημικής Υπηρεσίας» (ΦΕΚΑ' 391). 

4. Την υπ' αριθμ. 1078204/927/0006Α/6-8-1992 από¬ 
φαση των Υπουργών Προεδρίας και Οικονομικών «Πε¬ 
ριορισμός Συλλογικών Οργάνων του Υπουργείου Οικο¬ 
νομικών» (ΦΕΚ Β' 517). 

5. Το π.δ. 284/1988 και 142/2017 «Οργανισμός του 
Υπουργείου Οικονομικών» (ΦΕΚ Α' 128 και ΦΕΚ Α' 181), 
όπως ισχύουν. 

6. Τις διατάξεις του άρθρου 2, παρ. 1 (Υποκεφ. Α'), του 
άρθρου 14 παράγραφος 2, εδάφιο γ, (Υποκεφ. Γ') και του 
άρθρου 41 του νόμου υπ'αριθμ. 4389/2016 «Επείγουσες 
διατάξεις για την εφαρμογή της συμφωνίας δημοσιονο¬ 
μικών στόχων και διαρθρωτικών μεταρρυθμίσεων και 
άλλες διατάξεις» (ΦΕΚ 94/Α/27-5-2016). 

7. Την απόφαση του Διοικητή της Ανεξάρτητης Αρ¬ 
χής Δημοσίων Εσόδων υπ' αριθμ. Δ. ΟΡΓ. Α 1036960 ΕΞ 
2017/10-03-2017 (Β' 968), με θέμα «Οργανισμός της Ανε¬ 
ξάρτητης Αρχής Δημοσίων Εσόδων (Α.Α.Δ.Ε.)». 

8. Την υπ'αριθμ. 3026755/4815/2004 (ΦΕΚ 1969/Β7 
2004) απόφαση του Υφυπουργού Οικονομίας και Οικο¬ 
νομικών και του Υφυπουργού Αγροτικής Ανάπτυξης και 
Τροφίμων «Ορισμός αρμοδίων Εθνικών αρχών, καθορι¬ 
σμός κυρώσεων και διοικητικών τελών για την εκτέλε¬ 
ση του αριθμ. 304/2003 Κανονισμού του Ευρωπαϊκού 
Κοινοβουλίου και του Συμβουλίου περί εισαγωγών και 
εξαγωγών επικινδύνων χημικών προϊόντων.». 

9. Το π.δ. 70/2015 «Ανασύσταση των Υπουργείων Πο¬ 
λιτισμού και Αθλητισμού, Υποδομών, Μεταφορών και 
Δικτύων, Αγροτικής Ανάπτυξης και Τροφίμων....» (Α' 114). 

10. Το π.δ. 97/2017 «Οργανισμός του Υπουργείου 
Αγροτικής Ανάπτυξης και Τροφίμων» (Α' 138). 

11 .Το π.δ. 73/2015 (ΦΕΚ 116/Α72015) και το π.δ. 125/ 
2016 «Διορισμός Υπουργών, Αναπληρωτών Υπουργών 
και Υφυπουργών» (Α' 210). 

12.Την υπ'αριθμ. ΥΠΟΙΚ 0010218 ΕΞ2016 απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων στην Υφυπουργό Οικονομικών 
Αικατερίνη Παπανάτσιου» (Β'3696). 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'992/21.03.2018 


13. Τις διατάξεις του «Κώδικα Νομοθεσίας για την Κυ¬ 
βέρνηση και τα κυβερνητικά όργανα», που κυρώθηκε 
με το πρώτο άρθρο του π.δ. 63/2005 (Α'98). 

14. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπο¬ 
λογισμού. 

15. Την ανάγκη επικαιροποίησης ορισμένων εθνι¬ 
κών εφαρμοστικών διατάξεων προς τον κανονισμό 
649/2012/ΕΕ του Ευρωπαϊκού Κοινοβουλίου και του 
Συμβουλίου «σχετικά με τις εξαγωγές και εισαγωγές 
επικίνδυνων χημικών προϊόντων», ο οποίος αντικα¬ 
τέστησε τον κανονισμό 689/2008/ΕΚ, που είχε εκδο- 
θεί μετά την ακύρωση του κανονισμού 304/2003/ΕΚ, 
αποφασίζουμε: 

Άρθρο 1 

Εγκρίνουμε την απόφαση υπ' αριθμ. 127/2017 του 
Ανώτατου Χημικού Συμβουλίου, η οποία ελήφθη κατά 
τη συνεδρίαση της 14ης Δεκεμβρίου 2017, και η οποία 
έχει ως εξής: 

«ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ 

ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνουμε την τροποποίηση και συμπλήρωση της υπ' 
αριθμ. 3026755/4815/2004 (ΦΕΚ 1969/Β72004) κοινής 
απόφασης των Υφυπουργών Οικονομίας και Οικονομι¬ 
κών και Αγροτικής Ανάπτυξης και Τροφίμων «Ορισμός 
αρμοδίων Εθνικών αρχών, καθορισμός κυρώσεων και 
διοικητικών τελών για την εκτέλεση του αριθμ. 304/2003 
Κανονισμού του Ευρωπαϊκού Κοινοβουλίου και του Συμ¬ 
βουλίου περί εισαγωγών και εξαγωγών επικινδύνων χη¬ 
μικών προϊόντων», σχετικά με τον ορισμό των αρμοδίων 
εθνικών αρχών και τον καθορισμό μέτρων ελέγχου για 
την εκτέλεση του κανονισμού (ΕΕ) αριθμ. 649/2012 του 
Ευρωπαϊκού Κοινοβουλίου και του Συμβουλίου, ως ακο¬ 
λούθως: 

Ι.Το άρθρο 1 αντικαθίσταται ως εξής: 

«1. Αρμόδια εθνική Αρχή για την εκτέλεση των διοι¬ 
κητικών καθηκόντων που απαιτούνται από τον κανο¬ 
νισμό 649/2012/ΕΕ για την εφαρμογή και τον έλεγχο 
εφαρμογής των διατάξεών του, σύμφωνα με το άρθρο 
4 αυτού, ορίζεται, για τα βιομηχανικά χημικά προϊόντα, η 
Ανεξάρτητη Αρχή Δημοσίων Εσόδων, Γενική Διεύθυνση 
Γενικού Χημείου του Κράτους, Διεύθυνση Ενεργειακών, 
Βιομηχανικών και Χημικών Προϊόντων και για τα φυτο- 
προστατευτικά προϊόντα και τα βιοκτόνα, αρμοδιότη¬ 
τας Υπουργείου Αγροτικής Ανάπτυξης και Τροφίμων, το 
Υπουργείο Αγροτικής Ανάπτυξης και Τροφίμων, Γενική 
Διεύθυνση Γεωργίας, Διεύθυνση Προστασίας Φυτικής 
Παραγωγής, Τμήμα Φυτοπροστατευτικών Προϊόντων 
και Τμήμα Βιοκτόνων Προϊόντων, αντίστοιχα. 

2. Οι τελωνειακές Αρχές είναι αρμόδιες για τον έλεγχο 
κατά την εισαγωγή και εξαγωγή των χημικών προϊόντων 
που περιλαμβάνονται στον κατάλογο του παραρτήματος 
I του Κανονισμού 649/2012/ΕΕ του Ευρωπαϊκού Κοινο¬ 
βουλίου και του Συμβουλίου, σύμφωνα με τις απαιτήσεις 
αυτού.». 

2. Το άρθρο 2 αντικαθίσταται ως εξής: 

«1. Στην περίπτωση των βιομηχανικών χημικών προ¬ 
ϊόντων, οι παραβάτες των διατάξεων του ανωτέρω Κα¬ 


νονισμού τιμωρούνται με πρόστιμο από 10.000 μέχρι 
30.000 ευρώ που επιβάλλεται με απόφαση του Διοικητή 
της Ανεξάρτητης Αρχής Δημοσίων Εσόδων, κατόπιν ει¬ 
σήγησης του Προϊσταμένου της αρμόδιας Διεύθυνσης, 
μετά από ακρόαση του ενδιαφερομένου. 

Στην περίπτωση των φυτοπροστατευτικών προϊόντων, 
εφαρμόζονται ανάλογα οι διατάξεις του άρθρου 9 παρά¬ 
γραφοι 12,14 περίπτωση α' και 15 έως 20, καθώς και του 
άρθρου 49α του ν. 4036/2012 (Α' 8) και στην περίπτωση 
των βιοκτόνων, αρμοδιότητας Υπουργείου Αγροτικής 
Ανάπτυξης και Τροφίμων, εφαρμόζονται ανάλογα οι δι¬ 
ατάξεις των άρθρων 8 παράγραφοι 1 στοιχείο α', 2 και 
3 και 12 της υπ'αριθμ. 4616/52519/16-5-2016 κοινής 
υπουργικής απόφασης (Β' 1367)». 

2. Για την παροχή υπηρεσιών από το Γ.Χ.Κ. ή το Υπουρ¬ 
γείο Αγροτικής Ανάπτυξης και Τροφίμων προς οργανι¬ 
σμούς, επιχειρήσεις και ιδιώτες με σκοπό την τήρηση των 
διαδικασιών που σχετίζονται με το άρθρο 8 του ανωτέρω 
Κανονισμού επιβάλλεται διοικητικό τέλος ύψους 200 
ευρώ για κάθε γνωστοποίηση εξαγωγής. 

3. Τα πρόστιμα και τέλη που επιβάλλονται από την 
Α.Α.Δ.Ε. εισπράττονται και κατατίθενται υπέρ του Ειδικού 
Ταμείου Ελέγχου Παραγωγής και Ποιότητας Αλκοόλης 
και Αλκοολούχων Ποτών.». 

3. Προστίθεται άρθρο 3, ως εξής: 

«Άρθρο 3 
Μέτρα ελέγχου 

1. Για τον έλεγχο της εφαρμογής των διατάξεων του 
ανωτέρω Κανονισμού, όσον αφορά τα βιομηχανικά 
χημικά προϊόντα, αρμοδιότητας Γενικού Χημείου του 
Κράτους, εκτελούνται επιθεωρήσεις, έλεγχοι και δειγμα¬ 
τοληψίες στους χώρους παραγωγής, αποθήκευσης και 
εν γένει διακίνησης των προϊόντων αυτών. 

2. Οι διαδικασίες δειγματοληψίας και εξέτασης των 
δειγμάτων των χημικών ουσιών, μειγμάτων και αντικει¬ 
μένων, που εμπίπτουν στις διατάξεις του κανονισμού 
649/2012/ΕΕ, αρμοδιότητας Γ.Χ.Κ., διενεργούνται κατά 
τρόπο ανάλογο προς εκείνον που προβλέπεται από τις 
γενικές διατάξεις του Κώδικα Τροφίμων, Ποτών και Αντι¬ 
κειμένων κοινής χρήσης. 

3. Οι Υπηρεσίες του Γ.Χ.Κ., που επιθεωρούν/ελέγχουν 
επιχειρήσεις παραγωγής, συσκευασίας, αποθήκευσης 
και διάθεσης χημικών ουσιών, μειγμάτων και αντικει¬ 
μένων, υπό τον συντονισμό της Διεύθυνσης Ενεργεια¬ 
κών, Βιομηχανικών και Χημικών Προϊόντων του Γ.Χ.Κ., 
καταρτίζουν και εκτελούν προγράμματα επιθεωρήσε- 
ων/ελέγχων για τον έλεγχο της εφαρμογής των διατά¬ 
ξεων του κανονισμού 649/2012/ΕΕ. Οι επιθεωρήσεις/ 
έλεγχοι διενεργούνται κατόπιν προηγούμενης αναγγε¬ 
λίας προς την επιχείρηση. Επιθεώρηση/έλεγχος χωρίς 
προηγούμενη αναγγελία διενεργείται σε περιπτώσεις 
καταγγελίας, σύστασης μεικτών κλιμακίων με άλλες 
Αρχές, εισαγγελικής εντολής ή και αυτεπάγγελτα για 
λόγους προστασίας της ανθρώπινης υγείας και του 
περιβάλλοντος. 

4. Οι υπάλληλοι του κλάδου ΠΕ Χημικών του Γ.Χ.Κ. 
που διενεργούν την επιθεώρηση, μετά το πέρας αυτής 
συντάσσουν γραπτή έκθεση επιθεώρησης και την υπο- 

βάλλουν στον Προϊστάμενο της αρμόδιας Υπηρεσίας 
του Γενικού Χημείου του Κράτους. 

α) Στην περίπτωση που δεν πραγματοποιείται δειγ¬ 
ματοληψία κατά την επιθεώρηση/έλεγχο, η γραπτή 
έκθεση επιθεώρησης συντάσσεται από τους επιθεωρη¬ 
τές και υποβάλλεται στον Προϊστάμενο της αρμόδιας 
Υπηρεσίας του Γενικού Χημείου του Κράτους, εντός 
είκοσι (20) εργασίμων ημερών από το πέρας της επιθε¬ 
ώρησης. 

β) Στην περίπτωση που απαιτείται δειγματοληψία για 
την εργαστηριακή εξέταση δείγματος προκειμένου να 
αξιολογηθεί η συμμόρφωση αναμένονται τα αποτελέ¬ 
σματα της εργαστηριακής εξέτασης. 

Η έκθεση επιθεώρησης συντάσσεται από τους επιθεω¬ 
ρητές και υποβάλλεται στον Προϊστάμενο της αρμόδιας 
Υπηρεσίας του Γ.Χ.Κ. εντός είκοσι (20) εργασίμων ημερών 
μετά την οριστικοποίηση του αποτελέσματος της εργα¬ 
στηριακής εξέτασης. 

Ο Προϊστάμενος της ανωτέρω Υπηρεσίας του Γ.Χ.Κ. 
αποστέλλει άμεσα την έκθεση επιθεώρησης με συστη¬ 
μένο έγγραφο στον υπεύθυνο της επιχείρησης. 

5. Στην περίπτωση που κατά την επιθεώρηση εντο¬ 
πίζονται μη συμμορφώσεις ως προς τις διατάξεις του 
κανονισμού 649/2012/ΕΕ, ο υπεύθυνοςτης επιχείρησης 
έχει δικαίωμα να παράσχει εγγράφως εξηγήσεις σχετι¬ 
κά με τις διαπιστωθείσες μη συμμορφώσεις στον Προϊ¬ 
στάμενο της αρμόδιας Υπηρεσίας του ΓΧΚ εντός είκοσι 
(20) εργασίμων ημερών από την παραλαβή της έκθεσης 
επιθεώρησης. Εάν οι παρασχεθείσες εξηγήσεις δεν κρι- 
θούν ικανοποιητικές, επιβάλλονται διοικητικές κυρώ¬ 
σεις για τις διαπιστωθείσες παραβάσεις, σύμφωνα με το 
άρθρο 2. 

6. α. Για τον έλεγχο της εφαρμογής των διατάξεων 
του κανονισμού 649/2012/ΕΕ όσον αφορά τα φυτο- 
προστατευτικά προϊόντα, εφαρμόζονται κατ' αναλο¬ 
γία τα οριζόμενα στα άρθρα 8 και 11 του ν. 4036/2012 
(Α'8) και, όπου απαιτείται, τα οριζόμενα στη με αριθμ. 
1/32/2-1-2015 κοινή απόφαση των Υπουργών Ανάπτυ¬ 
ξης και Ανταγωνιστικότητας και Αγροτικής Ανάπτυξης 
και Τροφίμων (Β' 26) και στη με αριθμ. 5878/69892/ 
23-6-2015 απόφαση του Αναπληρωτή Υπουργού Παρα¬ 
γωγικής Ανασυγκρότησης, Περιβάλλοντος και Ενέργειας 
(ΒΊ372). 

β. Για τον έλεγχο της εφαρμογής των διατάξεων του 
κανονισμού 649/2012/ΕΕ, όσον αφορά τα βιοκτόνα, 
αρμοδιότητας Υπουργείου Αγροτικής Ανάπτυξης και 
Τροφίμων, εφαρμόζονται κατ' αναλογία τα οριζόμενα 
στα άρθρα 7 (εκτός της παρ. 11) και 9 της με αριθμ. 
4616/52519/16-5-2016 κοινής υπουργικής απόφασης 
(Β' 1367)». 

Η ΠΡΟΕΔΡΟΣ Η ΓΡΑΜΜΑΤΕΑΣ 

Δ.ΤΣΙΠΗ -ΣΤΕΦΑΝΙΤΣΗ Ε. ΔΟΥΜΕΝΗ 

Τα μέλη: I. Ρουσσιά, Ε. Λαμπή, Ε. Δήμα, Ε. Μπαρμπούνης, 
Η. Κουλαδούρος, Β. Κωσταντίνου, Δ. Στεφανίτση. 

Άρθρο 2 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαρτίου 2018 

Οι Υπουργοί 

Υφυπουργός Αγροτικής 

Οικονομικών Ανάπτυξης και Τροφίμων 

ΑΙΚΑΤΕΡΙΝΗ ΠΑΠΑΝΑΤΣΙΟΥ ΕΥΑΓΓΕΛΟΣ ΑΠΟΣΤΟΛΟΥ 


Αριθμ. 2/22464/0004 (2) 

Καθιέρωση υπερωριακής εργασίας υπαλλήλων 
του Γενικού Λογιστηρίου του Κράτους. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα 
που κυρώθηκε με το άρθρο πρώτο του π.δ. 63/2005 
(ΦΕΚ 98/Α/22.4.2005). 

2. Τις διατάξεις του άρθρου 20 του ν. 4354/2015 
(ΦΕΚ 176/Α716-12-2015) «Διαχείριση των μη εξυπηρε¬ 
τούμενων δανείων. Μισθολογικές ρυθμίσεις και άλλες 
επείγουσες διατάξεις της εφαρμογής της συμφωνίας 
δημοσιονομικών στόχων και διαρθρωτικών μεταρρυθ¬ 
μίσεων». 

3. Το π.δ. 142/2017 «Οργανισμός Υπουργείου Οικονο¬ 
μικών» (ΦΕΚ Α' 181). 

4. Την με αριθμ. 2/1015/ΔΕΠ/5-1 -2016 εγκύκλιο της 
Δ/νσης Εισοδηματικής Πολιτικής. 

5. Την αριθμ. 2/30508/0004/5-5-2015 απόφαση του 
Υπουργού Οικονομικών «Μεταβίβαση αρμοδιοτήτων 
και εξουσιοδότησης υπογραφής «Με εντολή Υπουργού» 
στους Γενικούς Γραμματείς και στον Ειδικό Γραμματέα 
του Υπουργείου Οικονομικών, πλην της Γενικής Γραμ¬ 
ματείας Δημοσίων Εσόδων, στους Προϊσταμένους των 
υπαγόμενων σε αυτούς οργανικών μονάδων καθώς και 
στους Προϊσταμένους των οργανικών μονάδων που 
υπάγονται απευθείας στον Υπουργό Οικονομικών.» 
(785/Β75-5-2015). 

6. Το αριθμ. πρωτ. 722/12-02-2018 έγγραφο της Γε¬ 
νικής Διεύθυνσης Ελέγχων Συγχρηματοδοτούμενων 
Προγραμμάτων, με το οποίο μας γνωστοποιείται ότι 
παρίσταται ανάγκη παροχής εργασίας πέρα από το κανο¬ 
νικό ωράριο, υπαλλήλων της Διεύθυνσης Α' Ελέγχου Δι¬ 
αχείρισης Συγχρηματοδοτούμενων Προγραμμάτων, της 
Διεύθυνσης Β' Ελέγχου Διαχείρισης Συγχρηματοδοτού¬ 
μενων Προγραμμάτων, της Διεύθυνσης Γ'Πιστοποίησης 
Δαπανών Ευρωπαϊκού Γεωργικού Ταμείου Εγγυήσεων 
(Ε.Γ.Τ.Ε.) και Ευρωπαϊκού Γεωργικού Ταμείου Αγροτικής 
Ανάπτυξης (Ε.Γ.Τ.Α.Α.)., της Διεύθυνσης Σχεδιασμού 
και Αξιολόγησης Ελέγχων, του Αυτοτελούς Τμήματος 
Διοικητικής Υποστήριξης και του Αυτοτελούς Τμήμα¬ 
τος Νομικής Υποστήριξης, κατά το πρώτο εξάμηνο του 
έτους 2018, προκειμένου να αντιμετωπισθούν έκτακτες 
υπηρεσιακές ανάγκες και ειδικότερα: 

• Για την έγκαιρη σύνταξη του προγράμματος ελέγχων 
του Α εξαμήνου της ελεγκτικής περιόδου 2017-2018. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'992/21.03.2018 


• Για την ολοκλήρωση της διενέργειας όλων των ελέγ¬ 
χων πράξεων και συστημάτων, μέχρι 30.06.2018. 

• Για τη σύνταξη των εισηγήσεων επί των αντιρρήσεων 
των φορέων που υποβάλλονται επί των αποτελεσμάτων 
των προσωρινών εκθέσεων ελέγχου, την οριστικοποίη¬ 
ση και κοινοποίηση των αντίστοιχων εκθέσεων ελέγχου 
μέχρι τον Σεπτέμβριο του 2018. 

• Γιατη σύνταξη Εγχειριδίου Ελέγχου, Ερωτηματολογί¬ 
ων ελέγχου πράξεων, συστήματος, ασφάλειας πληροφο¬ 
ριακών συστημάτων, οδηγού διαχείρισης σφαλμάτων. 

• Γιατη συνεργασία μετονΟΠΕΚΕΠΕ και την αντίστοιχη 
υπηρεσία του Γ.Λ. Κράτους για τη δημιουργία νέου πε¬ 
δίου στο ΟΠΣ ΕΔΕΑ ή νέο ΟΠΣ ΕΔΕΑ για τους ελέγχους 
του ΕΓΤΕ και του ΕΓΤΑΑ, καθώς και ενημέρωσης επί όλων 
των θεμάτων για τις έως πρότινος αρμοδιότητές του. 

• Γ ια την υποβολή δήλωσης κλεισίματος στην Ε.Ε. για 
τα προγράμματα ΙΡΑ Ελλάδα-ΠΓΔΜ και Ελλάδα Αλβανία 
για την ΠΠ 2007-2013. 

• Γιατην κατάρτιση ερωτηματολογίου ελέγχουπράξης 
κρατικής ενίσχυσης ΕΣΠΑ 2014-2020 και την κατάρτιση 
ερωτηματολογίου Αλιείας για ΠΠ 2014-2020. 

• Για την διαδικασία ορισμού των Αρχών ΕΟΧ και την 
ολοκλήρωση της διαδικασίας Ορισμού των Αρχών Προ¬ 
γραμμάτων ΕΕΣ. 

• Για την έκδοση υπουργικής απόφασης Δημοσιονομι¬ 
κών Διορθώσεων Μεταναστευτικών Ροών. 

• Για την υποστήριξη των εν λόγω Διευθύνσεων. 

7. Το με αριθμ. 2/12640/0004/16.02.2018 έγγραφο της 
Αυτοτελούς Δ/νσης Ανθρώπινου Δυναμικού και Οργά¬ 
νωσης. 

9. Την αριθμ. ΔΟΔΑ0002695ΕΞ2018/01 -03-2018 από¬ 
φαση δέσμευσης πίστωσης της Δ/νσης Οικονομικής 
Διαχείρισης του Υπουργείου Οικονομικών που αφορά 
υπερωριακή εργασία υπαλλήλων της Γενικής Διεύθυνσης 
Ελέγχων Συγχρηματοδοτούμενων Προγραμμάτων (ΑΔΑ: 
ΩΜ09Η-ΨΣΧ). 

10. Το γεγονός ότι από την απόφαση αυτή προκα- 
λείται συνολική δαπάνη ογδόντα τριών χιλιάδων ευρώ 
(83.000€) περίπου, η οποία θα καλυφθεί από τις εγγε¬ 
γραμμένες πιστώσεις Ειδικού Φορέα 23-140 και ΚΑΕ 
0511 του Υπουργείου Οικονομικών, αποφασίζουμε: 

1. Εγκρίνουμε την καθιέρωση απογευματινής υπερω- 
ριακής εργασίας, για τις κάτωθι υπηρεσίες της Γενικής 
Διεύθυνσης Ελέγχων Συγχρηματοδοτούμενων Προγραμ¬ 
μάτων του Υπουργείου Οικονομικών και για τον αριθμό 
υπαλλήλων που αναγράφεται για κάθε υπηρεσία, για το 
χρονικό διάστημα από τη δημοσίευση της παρούσας σε 
ΦΕΚ έωςτις 30-06-2018 και για μέχρι εκατόν είκοσι (120) 
ώρες συνολικά ο καθένας ως εξής: 

α) Σε 31 υπαλλήλους της Διεύθυνσης ΑΈλέγχου Δια¬ 
χείρισης Συγχρηματοδοτούμενων Προγραμμάτων. 

β) Σε 31 υπαλλήλους της Διεύθυνσης Β' Ελέγχου Δια¬ 
χείρισης Συγχρηματοδοτούμενων Προγραμμάτων. 

γ) Σε 10 υπαλλήλους της Διεύθυνσης Γ' Πιστοποίησης 
Δαπανών Ευρωπαϊκού Γεωργικού Ταμείου Εγγυήσεων 
(Ε.Γ.Τ.Ε.) και Ευρωπαϊκού Γεωργικού Ταμείου Αγροτικής 
Ανάπτυξης (Ε.Γ.Τ.Α.Α.). 

δ) Σε 31 υπαλλήλους της Διεύθυνσης Σχεδιασμού και 
Αξιολόγησης Ελέγχων. 


ε) Σε 9 υπαλλήλους του ΑυτοτελούςΤμήματος Διοικη¬ 
τικής Υποστήριξης. 

ζ) Σε 3 υπαλλήλουςτου ΑυτοτελούςΤμήματος Νομικής 
Υποστήριξης. 

2. Οι ανωτέρω υπάλληλοι δικαιούνται υπερωριακής 
αποζημίωσης, μόνο στην περίπτωση που δεν είναι δικαι¬ 
ούχοι άλλης υπερωριακής αποζημίωσης από οποιονδή- 
ποτε φορέα για το ίδιο χρονικό διάστημα. 

Στην ανωτέρω υπερωριακή εργασία, η οποία θα πραγ¬ 
ματοποιείται κατά τις εργάσιμες ημέρες, μπορούν να με¬ 
τέχουν και περισσότεροι υπάλληλοι καθώς και αποσπα- 
σμένοι εντός του ανωτέρω συνολικού αριθμού ωρών, 
που εγκρίνονται με την παρούσα απόφαση. 

Η κατανομή των ωρών, η συγκρότηση του συνεργείου 
και η περιγραφή των συγκεκριμένων εργασιών που θα 
πραγματοποιηθούν θα γίνει με ευθύνη των Προϊσταμέ¬ 
νων των Διευθύνσεων. Οι αποφάσεις αυτές θα κοινοποι¬ 
ούνται στην Αυτοτελή Δ/νση Ανθρώπινου Δυναμικού 
και Οργάνωσης και στο Γραφείο του Γενικού Γραμματέα 
Δημοσιονομικής Πολιτικής. 

Με την ολοκλήρωση της υπερωριακής εργασίας, η 
εκτέλεση των προαναφερόμενων εργασιών και η παρά¬ 
δοση του έργου θα βεβαιώνεται εγγράφως στη Δ/νση 
Ανθρώπινου Δυναμικού και Οργάνωσης με ευθύνη των 
Προϊσταμένων των Διευθύνσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαρτίου 2018 

Με εντολή Υπουργού 

Ο Γενικός Γραμματέας 

Δημοσιονομικής Πολιτικής 

ΚΩΝΣΤΑΝΤΙΝΟΣ ΣΠΗΛΙΩΤΟΠΟΥΛΟΣ 


Αριθμ. 2/22609/0004 (3) 

Καθιέρωση υπερωριακής εργασίας υπαλλή¬ 
λων της Ειδικής Γραμματείας Σώματος Δίωξης 
Οικονομικού Εγκλήματος του Υπουργείου Οικο¬ 
νομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα 
που κυρώθηκε με το άρθρο πρώτο του π.δ. 63/2005 
(ΦΕΚ 98/Α/22.4.2005). 

2. Τις διατάξεις του άρθρου 20 του ν. 4354/2015 
(ΦΕΚ 176/Α716-12-2015) «Διαχείριση των μη εξυπηρε¬ 
τούμενων δανείων. Μισθολογικές ρυθμίσεις και άλλες 
επείγουσες διατάξεις της εφαρμογής της συμφωνίας 
δημοσιονομικών στόχων και διαρθρωτικών μεταρρυθ¬ 
μίσεων». 

3. α. Το π.δ. 142/2017 «Οργανισμός Υπουργείου Οικο¬ 
νομικών» (ΦΕΚ Α' 181). 

β.Το π.δ. 85/2005 (άρθρο 2 παρ. 6) «Οργάνωση Υπη¬ 
ρεσίας Ειδικών Ελέγχων (Υ.Π.Ε.Ε.) Υπ. Οικονομίας - Οικο¬ 
νομικών (ΦΕΚ 122/Α725.05.2005). 







Τεύχος Β' 992/21.03.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

4. Την με αριθμ. 2/31029/ΔΕΠ/6-5-2016 εγκύκλιο της 
Δ/νσης Εισοδηματικής Πολιτικής. 

5. Την αριθμ. 2/30508/0004/5.5.2015 απόφαση του 
Υπουργού Οικονομικών «Μεταβίβαση αρμοδιοτήτων 
και εξουσιοδότησης υπογραφής «Με εντολή Υπουρ¬ 
γού», στους Γενικούς Γραμματείς και στον Ειδικό Γραμ¬ 
ματέα του Υπουργείου Οικονομικών, πλην της Γενικής 
Γραμματείας Δημοσίων Εσόδων, στους Προϊσταμένους 
των υπαγόμενων σε αυτούς οργανικών μονάδων κα¬ 
θώς και στους Προϊσταμένους των οργανικών μονάδων 
που υπάγονται απευθείας στον Υπουργό Οικονομικών» 
(ΦΕΚ 785/τ.Β'/5.5.2015). 

6. Το με αριθμ. ΣΔΟΕ Δ. ΕΠ. ΥΠ. 01515 ΕΞ2018 ΕΜΠ/ 
29.01.2018 με το οποίο μας γνωστοποιείται ότι παρί- 
σταται ανάγκη παροχής εργασίας πέρα από το κανονικό 
ωράριο, υπαλλήλων της Ειδικής Γραμματείας Σώματος 
Δίωξης Οικονομικού Εγκλήματοςτου Υπουργείου Οικο¬ 
νομικών, προκειμένου η Υπηρεσία να αντιμετωπίσει το 
μεγάλο φόρτο εργασίας λόγω εκτάκτων και επειγουσών 
υπηρεσιακών αναγκών. 

7. Τα με αριθμ. 2/7155/0004/30-01-2018 και 2/10474/ 
0004/12.02.2018 έγγραφα της Αυτοτελούς Δ/νσης Αν¬ 
θρωπίνου Δυναμικού και Οργάνωσης. 

8. Την αριθμ. ΔΟΔΑ0002956ΕΞ2018 απόφαση ανάλη¬ 
ψης υποχρέωσης της Δ/νσης Οικονομικής Διαχείρισης 
του Υπουργείου Οικονομικών που αφορούν υπερωριακή 
εργασία υπαλλήλων της Ειδικής Γραμματείας Σώματος 
Δίωξης Οικονομικού Εγκλήματοςτου Υπουργείου Οικο¬ 
νομικών (ΑΔΑ: 62ΚΕΗ-ΔΩ5). 

9. Το γεγονός ότι από τις απόφαση αυτή προκαλείται 
συνολική δαπάνη τετρακοσίων είκοσι ενός χιλιάδων 
και εκατό ευρώ (421.100€) περίπου η οποία θα καλυ¬ 
φθεί από τις εγγεγραμμένες πιστώσεις του τρέχοντος 
έτους, Ειδικού Φορέα 23-670 και ΚΑΕ 0511 (157.000€) 
και 0512 (264.1006) του Υπουργείου Οικονομικών, 
αποφασίζουμε: 

Α. Εγκρίνουμε την καθιέρωση υπερωριακής εργασί¬ 
ας των παρακάτω υπαλλήλων της Ειδικής Γραμματείας 
ΣΔΟΕ η οποία λειτουργεί όλο το εικοσιτετράωρο και 
όλες τις ημέρες της εβδομάδας, για το Α' εξάμηνο του 
έτους 2018 (από τη δημοσίευση της απόφασης και μέχρι 
30/06/2018), ως εξής: 

α) Για διακόσιους δέκα οκτώ (218) υπαλλήλους της 
Ειδικής Γραμματείας ΣΔΟΕ και ειδικότερα για τριάντα 
οχτώ (38) υπαλλήλους της Κεντρικής Υπηρεσίας Ειδικής 
Γραμματείας ΣΔΟΕ για εκατόν είκοσι (120) υπαλλήλους 
της Επιχειρησιακής Δ/νσης ΣΔΟΕ Αττικής και εξήντα (60) 
υπαλλήλους της Επιχειρησιακής Δ/νσης ΣΔΟΕ Μακεδο¬ 
νίας για 120 ώρες υπερωριακή απογευματινή εργασία 
ανά υπάλληλο. 

β) Για διακόσιους δέκα οκτώ (218) υπαλλήλους της 
Ειδικής Γραμματείας ΣΔΟΕ και ειδικότερα για τριάντα 
οχτώ (38) υπαλλήλους της Κεντρικής Υπηρεσίας Ειδι¬ 
κής Γραμματείας ΣΔΟΕ για εκατόν είκοσι (120) υπαλ¬ 
λήλους της Επιχειρησιακής Δ/νσης ΣΔΟΕ Αττικής και 
εξήντα (60) υπαλλήλους της Επιχειρησιακής Δ/νσης 
ΣΔΟΕ Μακεδονίας και για 96 ώρες υπερωριακής εργα¬ 
σίας κατά τις Κυριακές και τις εξαιρέσιμες ημέρες, ανά 
υπάλληλο. 


γ) Για εκατόν τριάντα (130) υπαλλήλους της Ειδικής 
Γραμματείας ΣΔΟΕ και ειδικότερα για 90 υπαλλήλους 
της Επιχειρησιακής Δ/νσης ΣΔΟΕ Αττικής και 40 υπαλ¬ 
λήλους της Επιχειρησιακής Δ/νσης ΣΔΟΕ Μακεδονίας 
και 96 ώρες υπερωριακής εργασίας κατά τις νυχτερινές 
ώρες ανά υπάλληλο. 

Οι ανωτέρω υπάλληλοι δικαιούνται υπερωριακής απο¬ 
ζημίωσης, μόνο στην περίπτωση που δεν είναι δικαιού¬ 
χοι άλλης υπερωριακής αποζημίωσης από οποιονδήποτε 
φορέα για το ίδιο χρονικό διάστημα. 

Στην ανωτέρω υπερωριακή εργασία, μπορούν να με¬ 
τέχουν και περισσότεροι υπάλληλοι καθώς και αποσπα- 
σμένοι εντός του ανωτέρω συνολικού αριθμού ωρών, 
που εγκρίνονται με την παρούσα απόφαση. 

Η κατανομή των ωρών, εντός της κάθε Διεύθυνσης, η 
συγκρότηση των συνεργείων και η περιγραφή των συ¬ 
γκεκριμένων εργασιών που θα πραγματοποιηθούν θα 
γίνει με ευθύνη των Προϊσταμένων των Διευθύνσεων. 
Οι αποφάσεις αυτές θα κοινοποιούνται στην Αυτοτελή 
Δ/νση Ανθρωπίνου Δυναμικού και Οργάνωσης και στο 
Γραφείο του ειδικού Γραμματέα Σώματος Δίωξης Οικο¬ 
νομικού Εγκλήματος. 

Με την ολοκλήρωση της υπερωριακής εργασίας, η 
εκτέλεση των προαναφερόμενων εργασιών και η παρά¬ 
δοση του έργου θα βεβαιώνεται εγγράφως στην Αυτο¬ 
τελή Δ/νση Ανθρώπινου Δυναμικού και Οργάνωσης με 
ευθύνη των Προϊσταμένων των Διευθύνσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαρτίου 2018 

Με εντολή Υπουργού 

Ο Ειδικός Γραμματέας Σώματος Δίωξης 

Οικονομικού Εγκλήματος 

ΣΤΑΥΡΟΣ ΘΩΜΑΔΑΚΗΣ 


Αριθμ. 29511 _ (4) 

Καθιέρωση υπερωριακής εργασίας υπαλλήλων 
της Ειδικής Γραμματείας Διαχείρισης Ιδιωτικού 
Χρέους (Ε.Γ.Δ.Ι.Χ.). 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 20 του ν. 4354/2015 

(ΦΕΚ 176/Α/16.12.2015) «Διαχείριση., μισθολογικές 

ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων». 

2. Τις διατάξεις του ν. 4389/2016 (ΦΕΚ 94/Α/27.5.2016) 
«Επείγουσες διατάξεις για την εφαρμογή της συμφωνίας 
δημοσιονομικών στόχων και διαρθρωτικών μεταρρυθ¬ 
μίσεων και άλλες διατάξεις» περί σύστασης της Ειδικής 
Γραμματείας Διαχείρισης Ιδιωτικού Χρέους (Ε.Γ.Δ.Ι.Χ.) 
όπως τροποποιήθηκαν και ισχύουν με τις διατάξεις του 
άρθρου 102 του ν. 4497/2017 (ΦΕΚ ΑΊ 71/13-11-2017) 
«Άσκηση υπαίθριων εμπορικών δραστηριοτήτων, εκσυγ¬ 
χρονισμός της επιμελητηριακής νομοθεσίας και άλλες 
διατάξεις». 

3. Τις διατάξεις του άρθρου 50 του ν. 4447/2016 
(ΦΕΚ 241/Α/23.12.2016) «Χωρικός σχεδιασμός-Βιώσιμη 
ανάπτυξη και άλλες διατάξεις». 

4. Τις διατάξεις του άρθρου 90 «Κωδικοποίηση της 
νομοθεσίας για την Κυβέρνηση και τα Κυβερνητι¬ 
κά Όργανα» που κυρώθηκε με το άρθρο Πρώτο του 
π.δ. 63/2005 (Α' 98). 

5. Τις διατάξεις του π.δ. 73/2015 (116/Α/23.09.2015) 
«Διορισμός αντιπροέδρου και μελών της Κυβέρνησης». 

6. Τις διατάξεις του π.δ. 123/2016 (ΦΕΚ 208/Α/ 

4.11.2016) «Ανασύσταση και μετονομασία Υπουργείου 
και... δικτύων». 

7. Τις διατάξεις του π.δ. 125/2016 (ΦΕΚ 210/Α/ 

5.11.2016) «Διορισμός Υπουργών, Αναπληρωτών Υπουρ¬ 
γών και Υφυπουργών». 

8. Τις διατάξεις του π.δ. 147/2017 (192/Α/13.12.2017) 
«Οργανισμός του Υπουργείου Οικονομίας και Ανάπτυ¬ 
ξης», όπως ισχύει. 

9. Τις διατάξεις του π.δ. 20/2018 (Α 35) με θέμα «Απο¬ 
δοχή παραίτησης του Υπουργού Οικονομίας και Ανά¬ 
πτυξης». 

10. Τις διατάξεις του π.δ. 22/2018 (Α 37) με θέμα «Δι¬ 
ορισμός Υπουργών, Αναπληρωτών Υπουργών και Υφυ¬ 
πουργών». 

11. Το με αριθμ. πρωτ.: 21668/22.02.2018 αιτήματος 
του ΕιδικούΤομεακού Γραμματέα Διαχείρισης Ιδιωτικού 
Χρέους περί έκδοσης υπερωριακής απασχόλησης υπαλ¬ 
λήλων της Ειδικής Γραμματείας Διαχείρισης Ιδιωτικού 
Χρέους. 


12. Το έγγραφο με αριθμ. πρωτ.: 16973/12.02.2018 
της Γενικής Διεύθυνσης Οικονομικών Υπηρεσιών του 
Υπουργείου Οικονομίας και Ανάπτυξης με θέμα: «Ανά¬ 
ληψη Δέσμευσης Πίστωσης». 

13. Το γεγονός ότι από την απόφαση αυτή προκαλείται 
δαπάνη ύψους τριών χιλιάδων επτακοσίων (3.700,00) 
ευρώ περίπου, για την αποζημίωση εργασίας καθ' υπέρ¬ 
βαση του υποχρεωτικού ωραρίου υπαλλήλων της Ειδι¬ 
κής Γραμματείας Διαχείρισης Ιδιωτικού Χρέους και θα 
καλυφθούν από τις εγγεγραμμένες πιστώσεις του Τα¬ 
κτικού Προϋπολογισμού έτους 2018 σύμφωνα με την 
αριθμ. πρωτ. 5757/17.01.2018 (ΑΔΑ: 6ΧΦΠ465ΧΙ8-25Η), 
απόφαση της Γενικής Διεύθυνσης Οικονομικών Υπηρε¬ 
σιών, της Διεύθυνσης Οικονομικής Διαχείρισης. 

14. Τις ανάγκες για την εύρυθμη λειτουργία της ηλε¬ 
κτρονικής πλατφόρμας 0(Ζ\Λ/, αποφασίζουμε: 

Εγκρίνουμε την αποζημίωση εργασίας καθ' υπέρβαση 
του υποχρεωτικού ωραρίου τεσσάρων (4) υπαλλήλων 
της Ειδικής Γραμματείας Διαχείρισης Ιδιωτικού Χρέους 
(Ε.Γ.Δ.Ι.Χ.) και μέχρι εκατόν είκοσι (120) ώρες το εξάμηνο 
ανά υπάλληλο και για χρονικό διάστημα από τη δημοσί¬ 
ευσή της έως και 30.06.2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαρτίου 2018 

Ο Υπουργός 

ΙΩΑΝΝΗΣ ΔΡΑΓΑΣΑΚΗΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$|ς.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 






















